Kongresi shqiptar i Triestes

Kongresi Shqiptar i Triestes ishte një kongres i shqiptarëve i mbajtur në Trieste, Austro-Hungari në periudhën 27 shkurt – 6 mars 1913, organizuar nga Faik Konica dhe Sotir Kolea   me mbështetje të fuqishme nga autoritetet austriake.

 Zhvillimet 
Qeveria e Përkohshme e Shqipërisë dërgoi Kristo Meksin si emisar të saj në Kongresin Shqiptar të Triestes. Baroni Franc Nopça, i cili mori pjesë në punimet e kongresit, botoi shënimet e tij për kongresin që mori interes të veçantë historik. Pjesëmarrësit e kongresit ishin Fan Noli, Albert Ghica, Baroni Juan Pedro Aladro Kastriota, Nikolla Ivanaj,  Giuseppe Schirò,  dhe Terenzio Tocci. E gjithë diaspora shqiptare dërgoi delegatët e tyre, ata vinin nga SHBA, Rumania, Bullgaria, Egjipti, Italia dhe Trieste. I pranishëm ishte edhe komuniteti arbëresh, i cili solli Marchese D'Auletta dhe djemtë e tij. Kryetar i Kongresit u zgjodh Hil Mosi, nënkryetarë Faik Konica dhe Dervish Hima, sekretarë Fazil Toptani dhe Pandeli Evangjeli. "President Nderi" i kongresit u zgjodh Marchese d'Auletta, një nga kandidatët kryesorë për fronin shqiptar.

Kongresi njohu qeverinë e përkohshme të ngritur nga Ismail Qemal bej Vlora dhe diskutoi mbi kandidatët e ndryshëm për fronin vakant. Ndër kandidatët që u diskutuan në atë kohë ishin Ferdinand François Bourbon Orléans-Montpensier i Francës, Albert Ghika i Rumanisë, Wilhelm Karl, Duka i Urahut nga Württemberg, princi egjiptian Ahmed Fuad dhe fisniku spanjoll Juan Pedro Aladro Kastriota me prejardhje nga familja e Kastriotëve përmes gjyshes së tij nga babai, ai ishte djali i Marchese Castriota (D'Auletta) nga Napoli. Baroni Nopça gjithashtu propozoi veten për fronin. Austro-Hungaria promovoi kongresin, në veçanti për të siguruar zgjedhjen e një princi të zgjedhur prej saj.

 Lista e delegatëve 

 Vendimet 
Programi i kongresit kishte katër pika:

 Përgatitja e kërkesës për t'ju dërguar Fuqive të Mëdha për njohjen e pavarësisë politike dhe ekonomike të Shqipërisë
 Marrëveshja e miqësisë dhe e mbështetjes së popullsive arumune që jetonin pranë rajoneve të banuara nga shqiptarët dhe donin të përfshiheshin në shtetin shqiptar.
 Kufijtë e Shqipërisë së ardhshme
 Diskutim rreth princit 

 Referime 

Kategoria:1913 në Shqipëri
Kategoria:Histori
Kategoria:Historia e Shqipërisë
Kategoria:Shekulli XX